Care e miza ordonanței care a pus pe jar șoferii: „Un om nu poate fi considerat vinovat fără probe clare”
Guvernul ar putea modifica textul Ordonanței de Urgență  potrivit căreia șoferii care refuză testarea cu etilotestul sau drugtestul rămân fără permis de conducere, până la primirea rezultatelor. Societatea civilă, Institutul de Medicină Legală (INM) și chiar polițiștii, cei care ar trebui să aplice prevederile acestui act normativ, au criticat modificările legislative.